हिमाचल में कहीं और तो श्यामला देवी का मंदिर है नहीं, न ही शिमला में प्रचलित नाम से ऐसा मंदिर है, फिर वह मंदिर कहां है जिसके नाम पर शिमला का नाम श्यामला बताया जा रहा है? यह जानकारी कहां से आई, इस बारे में कोई ठीक से नहीं बता रहा और न ही इसका उल्लेख है। कुछ लोग कह रहे हैं कि शिमला में काली माता का मंदिर है, और श्यामला काली माता का नाम है, इसलिए इसका नाम श्यामला था और अंग्रेज श्यामला बोल नहीं पाए तो उन्होंने इसे सिमला बना दिया।